Grman edusti Slovakiaa MM-kilpailuissa vuosina 2018 ja 2021. Vuoden 2019 turnaus häneltä jäi väliin, kun Grman loukkasi kätensä viimeisessä harjoitusottelussa Britanniaa vastaan. Yhteensä hän on pelannut 33 A-maaottelua tehden viisi syöttöpistettä. Grman teki A-maajoukkuedebyyttinsä Euro Ice Hockey Challengessa 9. helmikuuta 2017 Itävallan Innsbruckissa Itävaltaa vastaan. Hän keräsi ottelussa yhden kahden minuutin jäähyn kiinnipitämisestä.